สวัสดีค่ะ เป็นโรคออกเสียงลำบากค่ะ คือมีอาการเกร็งที่เส้นเสียง อยากทราบวิธีรักษาค่ะ
สวัสดีคะ ภาวะนี้เป็นภาวะที่เกิดเนื่องมากจากมีการหดเกร็งของกล้ามเนื้อที่ใช้ในการออกเสียง หรือ กล้ามเนื้อที่บังคับการทำงานของสายเสียงค่ะ ทำให้มีปัญหาเรื่องการพูดค่ะ แต่อย่างไรก็ตามต้องมองหาเรื่องภาวะกลืนลำบากด้วยนะค่ะ เพราะอาจจะพบร่วมกันได้ค่ะซึ่งอาจจะทำให้เกิดปัญหาเรื่องการสำลักตามมาได้ค่ะนอกจากนี้จะต้องมองหาว่าไม่มีปัญหาเรื่องของสมองนะค่ะ เนื่องจากมีความผิดปรกติของสมองบางส่วนที่ทำให้ไม่สามารถพูดออกมาได้ค่ะ คือเข้าใจที่พูดแต่ไม่สามารถที่จะพูดออกมาตรงตามกับที่ถูกถามได้ค่ะดังนั้นอาจจะต้องตรวจเรื่องเอกซเรย์สมองเพื่อให้แน่ใจว่าไม่มีพยาธิสภาพในสมองร่วมด้วยค่ะนอกจากนี้อาจจะต้องดูว่าไม่มีปัญหาการพูดติดอ่างด้วยค่ะการฝึกพูด หรือ การทำกายภาพบำบัด อาจจะช่วยในเรื่องการหดเกร็งของกล้ามเนื้อได้ค่ะควรจะปรึกษาแพทย์ หูคอจมูก และอาจจะได้รับการทำกายภาพบำบัดร่วมด้วยค่ะและต้องป้องกันไม่ให้ปัญหาเรื่องการสำลักอาหารค่ะและถ้าตรวจพบว่ามีปัญหาอื่น ๆต้องได้รับการรักษาตามสาเหตุค่ะ